**Közúti elektromos jármű beszerzés támogatása vállalkozásoknak**

**RRF-10.10.1-24**

**Kik pályázhatnak:**

* Magyarországon székhellyel vagy az Európai Gazdasági Térség területén székhellyel és Magyarországon fiókteleppel, magyar adószámmal rendelkező gazdasági társaság, szövetkezet, egyéni cég vagy egyéni vállalkozó,
* amelynek alapítása 2021. 12. 31. vagy ennél korábbi dátumú,
* és a támogatást igénylőnek a támogatási kérelem benyújtását megelőző jóváhagyott, legutolsó lezárt, teljes üzleti év éves beszámoló szerinti nettó árbevétele, egyéni vállalkozó esetén a bevétele meghaladja a projekt elszámolható költségét.

Taxis személyszállítás (TEÁOR 4932) tevékenységet folytató egyéni cég vagy egyéni vállalkozó kizárólag abban az esetben nyújthat be támogatási kérelmet, amennyiben a cégjegyzékében vagy az egyéni vállalkozói nyilvántartásában legkésőbb 2023. december 1-jéig bejegyzésre került a Taxis személyszállítás (TEÁOR 4932) tevékenység.

**Nem kaphat támogatást a pályázó:**

* ha az államháztartásról szóló 2011. évi CXCV. törvényben (a továbbiakban: Áht.) foglaltak szerint nem felel meg a rendezett munkaügyi kapcsolatok követelményének,
* ha a támogatási rendszerből való kizárás hatálya alatt áll,
* ha jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,
* olyan vállalkozás, melynek a tevékenységei között 2021.12. 31-én vagy azt követően szerepel a Gépjárműkölcsönzés (TEÁOR 771) és/vagy a Gépjármű-kereskedelem (TEÁOR 451),
* amelynek a saját tőkéje a támogatási kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év éves beszámolója alapján negatív,
* akinek, vagy amelynek a támogatási kérelem benyújtását megelőző jóváhagyott legutolsó lezárt, teljes üzleti év éves beszámolója alapján a saját tőkéje a törzstőke (alaptőke) jogszabályban előírt legkisebb mértéke alá csökkent,
* amellyel szemben a Nemzeti Adó- és Vámhivatal által indított végrehajtási eljárás van folyamatban a támogatási kérelem benyújtásának időpontjában,

**Támogatható tevékenység:**

A felhívás keretében kizárólag **olyan teljesen elektromos**, a vásárláskor először **Magyarországon forgalomba helyezésre kerülő új gépjármű megvásárlása vagy pénzügyi lízing keretében való beszerzése** támogatható. A felhívás keretében **hibrid üzemű gépjármű beszerzése nem támogatható**.

**Az igényelhető támogatás összege**: minimum 2 800 000 Ft, maximum 64 000 000 Ft

Támogatás legfeljebb az alábbi darabszámú gépjárművek beszerzéséhez igényelhető:

|  |  |  |
| --- | --- | --- |
|  | **A támogatást igénylő vállalkozás utolsó lezárt teljes üzleti évi statisztikai állományi létszáma (fő)** | **A projekt keretében beszerezhető gépjárművek darabszáma (db)** |
| 1. | 10 főnél kevesebb | 1 db |
| 2. | 10 fő vagy 10 főnél több, de 50 főnél kevesebb | 5 db |
| 3. | 50 fő vagy 50 főnél több, de 250 főnél kevesebb | 10 db |
| 4. | 250 fő vagy 250 főnél több | 16 db |

A támogatás pontos összege a gépjármű kategóriájától és az akkumulátor kapacitásától (kWh) függ. Az ezzel kapcsolatos információ a pályázati felhívásban található:

<https://www.elektromos-auto-palyazat.hu/palyazat/elektromos_auto-tamogatas-palyazat-2024.pdf>

A támogatásból megvásárolt gépjárművet legkésőbb 2026.04.30-ig forgalomba kell helyezni.

A pályázat mellékleteként már csatolni kell a támogatás alapjául szolgáló gépjárműre megkötött adásvételi szerződést, illetve pénzügyi lízingszerződést.

**Benyújtási határidő**: 2025. március 31.

**Pályázati dokumentáció**: <https://www.palyazat.gov.hu/programok/helyreallitasi-es-ellenallokepessegi-terv/rrf/rrf-rep-10131-24/dokumentumok>